Lääkeyhtiö Bayerin uudeksi yhteiskuntasuhdepäälliköksi Suomessa on valittu Dimitri Qvintus.

Qvintus siirtyy tehtäväänsä valtioneuvostosta, missä hän on toiminut pääministeri Antti Rinteen (sd.) ja pääministeri Sanna Marinin (sd.) erityisavustajana.

Lisäksi Qvintus on työskennellyt muun muassa kehitysyhteistyö- ja ulkomaankauppaministerin erityisavustajana, eduskunnan puhemiehen erityisavustajana, poliittisena neuvonantajana, valtiovarainministerin erityisavustajana ja toimittajana.

Tehtävä on Bayerilla uusi ja Qvintus aloittaa siinä 6. heinäkuuta.

Bayer työllistää Suomessa yli 900 ihmistä. Turun tuotantolaitoksella valmistetaan Bayerin kolmanneksi myydyintä reseptivalmistetta. Yhtiön tuotteita viedään yli 130 maahan.